A red and white checkered shield with blue and red squares

Description automatically generated

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju Nacionalnog vijeća za kružno gospodarstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 24. stavaka 1. i 3. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_ 2024. donijela

**O D L U K U**

**o osnivanju Nacionalnog vijeća za kružno gospodarstvo**

**I.**

Ovom Odlukom osniva se Nacionalno vijeće za kružno gospodarstvo ( dalje u tekstu: Nacionalno vijeće) za provedbu aktivnosti s ciljem koordiniranog međuresornog usmjeravanja zakonodavnog okvira i drugih mjera kojima će se ostvariti resursno učinkovito i kružno gospodarstvo u Republici Hrvatskoj, u skladu s pravnim instrumentima i preporukama za kružno gospodarstvo Organizacije za gospodarsku suradnju i razvoj (u tekstu: OECD) i Paketom za kružno gospodarstvo Europske unije.

**II.**

Nacionalno vijeće priprema i utvrđuje preporuke i prijedloge aktivnosti u cilju provedbe Novog akcijskog plana za kružno gospodarstvo i propisa EU koji uključuju zahtjeve kružnosti (Uredba (EU) 2023/1542 o baterijama i otpadnim baterijama, Uredba (EU) 2024/1781 o uspostavi okvira za utvrđivanje zahtjeva za ekološki dizajn održivih proizvoda i dr.), Preporuke Vijeća o produktivnosti resursa [OECD/LEGAL/358] i Preporuke Vijeća o tokovima materijala i produktivnosti resursa [OECD/LEGAL/0324] te drugih pravnih instrumenata i preporuka OECD-a za kružno gospodarstvo te u tom cilju predlaže sljedeće aktivnosti:

- izrada i donošenje strateškog dokumenta za kružno gospodarstvo i akcijskog plana za Republiku Hrvatsku;

- promicanje produktivnosti resursa jačanjem kapaciteta za analizu tokova materijala i s tim povezanih utjecaja na okoliš, poboljšanje sustava mjerenja tokova materijala i produktivnosti resursa, oslanjajući se na stručnost svih relevantnih tijela državne uprave, istraživačkih institucija i drugih nevladinih organizacija pri čemu se uzimaju u obzir smjernice i iskustva OECD-a o mjerenju i analizi tokova materijala i produktivnosti resursa te drugih međunarodnih spoznaja;

- unaprjeđenje znanstvenih znanja o utjecajima na okoliš i troškovima korištenja resursa tijekom cijelog životnog ciklusa samih materijala i proizvoda koji sadrže te materijale, počevši od izdvajanja resursa iz okoliša i proizvodnje do upravljanja na kraju životnog vijeka bilo kao otpad, materijali za ponovnu upotrebu ili recikliranje, a uključuje i resurse iz uvoza;

- poboljšavanje opsega i kvalitete dostupnih podataka o materijalnim tokovima unutar i između država i povezanim utjecajima na okoliš, obraćajući posebnu pozornost na dostupnost i međunarodnu usporedivost podataka o fizičkim trgovinskim tokovima, uključujući tokove materijala koji se mogu reciklirati i otpada, te odabrane tokove materijala koji su ekonomski i ekološki važni;

- poboljšanje i korištenje dobro utemeljenih, relevantnih i međunarodno kompatibilnih računa o protoku materijala koji prate zalihe i tokove prirodnih resursa i povezuju ih s kritičnim ekološkim ciklusima;

- razvoj i promicanje upotrebe pokazatelja procjene učinkovitosti korištenja materijalnih resursa, uzimajući u obzir upotrebu i svrhu, praktične sporazume, troškove, koristi i statističku osnovu za takve pokazatelje, uključujući pokazatelje;

- suradnja s gospodarstvima država koje nisu članice OECD-a radi jačanja njihovih kapaciteta za analizu tokova materijala i s njima povezanih utjecaja na okoliš;

- razmjena smjernica OECD-a i iskustva o mjerenju i analizi tokova materijala i produktivnosti resursa sa svim relevantnim tijelima državne uprave, regionalne i lokalne samouprave, istraživačkim i drugim nevladinim organizacijama i privatnim sektorom;

- provedba mjera poboljšanja informacija o materijalnim tokovima, uključujući njihovu kvalitetu i važnost za upravljanje okolišem, posebice razvoj metodologije za poboljšanje znanja o tokovima materijala u državi i među državama, objedinjavanje i rad na poboljšanju prikupljanja podataka o tokovima materijala u državi i među državama, te razvoj alata za mjerenje produktivnosti resursa i tokova materijala u cijelom gospodarstvu, uključujući odgovarajuće metode procjene, računske metode i pokazatelje;

- razvoj i primjena pokazatelja za bolju integraciju okolišnog i ekonomskog donošenja odluka te za mjerenje okolišnog učinka s obzirom na održivost korištenja materijalnih resursa;

- promocija razvoja i korištenja analize protoka materijala i izvedenih pokazatelja na makro i mikro razinama;

- povezivanje podataka o okolišu i gospodarstvu kroz rad na tokovima materijala, zalihama i tokovima prirodnih resursa, troškovima za okoliš i makroekonomskim aspektima politika zaštite okoliša;

- suradnja na pitanjima razvoja zajedničkih metodologija i sustava mjerenja tokova materijala, posebice na područjima u kojima se mogu odrediti usporedivi i praktični pokazatelji, oslanjajući se na utvrđene rezultate obavljene na nacionalnoj i međunarodnoj razini.

**III.**

Nacionalno vijeće sastoji se od:

- predstavnika Ministarstva gospodarstva na razini državnog tajnika - predsjednik i član

- predstavnika Ministarstva financija na razini državnog tajnika - član

- predstavnika Ministarstva turizma i sporta na razini državnog tajnika - član

- predstavnika Ministarstva mora, prometa i infrastrukture na razini državnog tajnika -

član

- predstavnika Ministarstva poljoprivrede, šumarstva i ribarstva na razini državnog

tajnika - član

- predstavnika Ministarstva zaštite okoliša i zelene tranzicije na razini državnog tajnika-

član

- predstavnika Ministarstva prostornoga uređenja, graditeljstva i državne imovine na

razini državnog tajnika - član

- predstavnika Ministarstva zdravstva na razini državnog tajnika - član

- predstavnika Ministarstva regionalnoga razvoja i fondova Europske unije na razini

državnog tajnika - član

- predstavnika Ministarstva vanjskih i europskih poslova na razini državnog tajnika-

član

- predstavnika Ureda predsjednika Vlade Republike Hrvatske - član

- predstavnika Hrvatske gospodarske komore (HGK) - član

- predstavnika Hrvatske udruge poslodavaca (HUP) - član

- predstavnika Hrvatske obrtničke komore (HOK) – član

- predstavnika Hrvatske zajednice županija - član

- predstavnika Udruge gradova - član

- predstavnika Udruge općina – član

- predstavnika nevladine organizacije iz područja zaštite okoliša - član

- predstavnika Hrvatske akademije znanosti i umjetnosti (HAZU) – član

- predstavnika Državnog zavoda za statistiku – član.

**IV.**

Sjednicu saziva i njome predsjeda predsjednik Nacionalnog vijeća.

Način rada Nacionalnog vijeća uređuje se Poslovnikom o radu Nacionalnog vijeća koji donosi Nacionalno vijeće.

Administrativne i stručne poslove za Nacionalno vijeće obavlja Ministarstvo gospodarstva.

Članovi Nacionalnog vijeća mogu za sudjelovanja na sjednicama Nacionalnog vijeća odrediti svoje zamjenike.

Za članove Nacionalnog vijeća nije predviđena naknada za sudjelovanje na sjednicama Nacionalnog vijeća.

**V.**

Čelnici tijela iz točke III. ove Odluke imenovat će svoje predstavnike u roku od 10 dana od dana donošenja ove Odluke.

**VI.**

Zadužuje se Ministarstvo gospodarstva da izvijesti o donošenju ove Odluke tijela iz točke III. ove Odluke.

**VII.**

Ova Odluka objavit će se u „Narodnim novinama“, a stupa na snagu danom donošenja.

Klasa:

Urbroj:

Zagreb, \_\_\_\_\_\_\_ 2024. godine

PREDSJEDNIK

mr. sc. Andrej Plenković

**OBRAZLOŽENJE**

U okviru pristupnog procesa Republike Hrvatske Organizaciji za gospodarsku suradnju i razvoj (u tekstu: OECD), Odbor za okolišnu politiku (EPOC) jedno je od 25 odbora koje provodi tehnički pregled usklađenosti hrvatskog zakonodavstva, politika i praksi s OECD-ovim pravnim instrumentima i ključnim načelima pristupanja. Za usklađivanje s pravnim instrumentima za koje je tijekom prve faze tehničkog procesa EPOC-a utvrđeno da Republika Hrvatska nije usklađena, izrađen je Akcijski plan (*Croatia Action Plan for Environmental Protection and Waste Management, CLASS: 912-03/23-07/5, REG.NO.: 517-11-8-23-1, on 24th April, 2023*) kojim se Republika Hrvatska obvezala provesti konkretne mjere za usklađivanje do kraja 2024. godine.

Ministarstvo gospodarstva, kao nositelj aktivnosti za područje kružnog gospodarstva prema navedenom Akcijskom planu, upućuje Vladi Republike Hrvatske na donošenje prijedlog Odluka o osnivanju Nacionalnog Vijeća za kružno gospodarstvo predlaže se radi promicanja kružnog gospodarstva i koje će osigurati izradu strateškog akta za kružno gospodarstvo i akcijski plan za Republiku Hrvatsku.

Kružno gospodarstvo, omogućeno tehnološkom revolucijom, ključno je za odvajanje ekonomskog rasta Europske unije od korištenja primarnih resursa. To će također omogućiti porast produktivnosti resursa, a što bi značilo relativno povećanje BDP-a s dodatnim pozitivnim učincima, kako na zapošljavanje, tako i na okoliš. Prijelaz na primjenu koncepta kružnog gospodarstva neophodan je za ostvarivanje industrijske transformacije kroz zelenu i digitalnu tranziciju i ostvarivanje ciljeva održivosti proizvodnih poduzeća. To znači da su za prijelaz na kružno gospodarstvo potrebne promjene u cijelom lancu vrijednosti, od dizajna proizvoda do novih poslovnih i tržišnih modela preko novih načina pretvaranja otpada u resurse do novih načina ponašanja potrošača.

U cilju ispunjavanja navedenih uvjeta u sklopu pristupnog procesa Republike Hrvatske OECD-u, imajući u vidu kako je potrebna kontinuirana koordinacija tijela državne uprave i drugih javnih tijela, kao i redovne rasprave o pojedinim pitanjima iz područja kružnog gospodarstva prema pravnim instrumentima i preporukama OECD-a, predlaže se donošenje Odluke o osnivanju Nacionalnog Vijeća za kružno gospodarstvo kako je navedeno.